
V.Adamkus Lietuvoje girdėjo nemažai skundų 


Feliksas ŽEMULIS 


Lietuvoje viešintis JAV aplinkos 
apsaugos agentūros penktojo re- 
giono administratorius Valdas 
Adamkus kartu su Tarptautinio 
vystymo agentūros atstovu N.Jenk- 
su ir mūsų šalies Aplinkos apsau- 
gos ministerijos specialistais aptarė 
Lietuvos ekologinio monitoringo 
projektą, kurį padėjo parengti 
amerikiečių gamtosaugininkai. 

Kaip pasakė „Lietuvos rytui“ 
V.Adamkus, tokį darbą amerikie- 
čiai padėjo atlikti ne tik Lietuvos, 
bet ir Latvijos bei Estijos kole- 
goms. „Dabar daug ką suderino- 
me, ir vasario mėnesį JAV ambasa- 
dos pateiks Estijos, Latvijos ir Lie- 
tuvos aplinkos apsaugos minist- 
rams jau oficialias studijas, kurio- 


mis remdamiesi jie galės prašyti lė- 
šų gamtosaugai ir iš savo vyriausy- 
bių, ir iš kitų Europos valstybių", - 
sakė V.Adamkus. 

Pasak V.Adamkaus, šį kartą vie- 
šint Lietuvoje, Kauno nutekamojo 
vandens valymo įrenginių statybos 
vadovai jam skundęsi, jog šią staty- 
bą valstybė nepakankamai finan- 
suoja. „Mano supratimu, toks del- 
simas dabar nukels šios statybos 
pabaigtuves mažiausiai dvejiems 
metams“, - teigė Amerikos gamto- 
saugininkas. 

Raseinių rajono vadovai jam bė- 
dojo, kad nežino ką daryti su pase- 


nusiais nuodingais chemikalais, kú- | 


rių nemažai yra šiame rajone ir jie 
gali atnešti nelaimę. V.Adamkus va- 
kar apie šias problemas informavo 
aplinkos apsaugos ministrą. 


Signatarų atminimas bus įamžintas Suvalkijoje 


Liucija BURBIENĖ 


Marijampolės rajono deputatai 
nusprendė įamžinti 1918 metų Va- 
sario 16-osios Nepriklausomybės 
akto signatarų, kilusių iš šio rajo- 
no, atminimą. 

Kalvarijos apylinkės savivaldybei 
pavesta pastatyti rodyklę į gimtąjį 
signataro P.Klimo Kušliškių kaimą, 
Kazlų Rūdos apylinkės savivaldybei 


- rodyklę į gimtąjį P.Dovydaičio 
Runkių kaimą. Jų sodybvietėse bus 
pastatytos signatarų atminimo len- 
tos. Rajono kultūros ir švietimo 


„skyrius įpareigotas P.Klimo atmini- 


mo lentą pritvirtinti prie Liudvina- 
vo vidurinės mokyklos, kurioje sig- 
nataras mokėsi. Rajono savivaldybė 
tarpininkaus, kad Višakio Rūdos 
pagrindinei mokyklai būtų suteiktas 
signataro P.Dovydaičio vardas. 


~~ nokesčius kitiems, tik saviesiems iu netaiko 


